
Ministru kabineta sēdes protokollēmums

Informatīvais ziņojums "Par nepieciešamo finansējumu Rail Baltica projekta vajadzībām iegūto nekustamo īpašumu apsaimniekošanai 2023.‑2025. gadā"

· 1. Atļaut Satiksmes ministrijai uzņemties papildu valsts budžeta saistības Satiksmes ministrijas budžeta apakšprogrammā 60.07.00 “Eiropas transporta infrastruktūras projekti (Rail Baltica)” 3 716 225 euro apmērā Rail Baltica projekta vajadzībām iegūto nekustamo īpašumu apsaimniekošanai 2023.‑2025. gadā, no tiem 2023. gadā paredzēts izmantot 467 432 euro, 2024. gadā - 2 658 390 euro, bet 2025. gadā - 590 403 euro.
· 2. Satiksmes ministrijai normatīvajos aktos noteiktajā kārtībā iesniegt Finanšu ministrijā pieprasījumu valsts budžeta līdzekļu pārdalei, nepārsniedzot šā rīkojuma 1. punktā noteikto maksimālo valsts budžeta līdzfinansējuma apmēru, no 74. resora “Gadskārtējā valsts budžeta izpildes procesā pārdalāmais finansējums” valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
· 3. Satiksmes ministrijai līdz 2025. gada 1. novembrim sagatavot informatīvo ziņojumu par Rail Baltica projekta īstenošanai nepieciešamo finansējumu iegūto nekustamo īpašumu apsaimniekošanas nodrošināšanai pēc 2025. gada.

